**פאול בידרמן** (בגרמנית: **Paul Biedermann**; נולד ב-7 באוגוסט 1986) הוא שחיין גרמני. אלוף עולם (רומא 2009), אלוף אירופה 3 פעמים ברציפות (איינדהובן 2008, בודפשט 2010 ודברצן 2012) ושיאן העולם הנוכחי (2017) במשחים ל-200 מטר חופשי ול-400 מטר חופשי.

ביוגרפיה
--------

בידרמן נולד וגדל בהאלה. הוא מתאמן בהדרכת פרנק אמבאכר.

### אלוף אירופה

באליפות אירופה בשחייה שנערכה באיינדהובן, הולנד במרץ 2008 זכה בידרמן במדליית זהב במשחה ל-200 מטר חופשי בתוצאה של 1:46.59 דקות.

באולימפיאדת בייג'ינג (2008) סיים בידרמן במקום ה-5 במשחה ל-200 מטר חופשי בתוצאה של 1:46.00 דקות, המנצח במשחה זה היה מייקל פלפס מארצות הברית שקבע שיא עולם חדש (1:42.96 דקות). בנוסף, הוא סיים במקום ה-18 במשחה ל-400 מטר חופשי (3:48.03 דקות), במקום ה-12 במשחה שליחים 4x200 מטר חופשי (7:13.92 דקות) ובמקום ה-15 במשחה שליחים 4x100 מטר חופשי (3:17.99 דקות).

### שיא עולם ראשון, בבריכת 25 מטר

בתחרות שחייה שנערכה בברלין, במסגרת סבב הגביע העולמי (בריכת 25 מטר) ב-15 בנובמבר 2008 קבע בידרמן את שיאו העולמי הראשון במשחה ל-200 מטר חופשי בתוצאה של 1:40.83 דקות, שיפור לשיאו בן ה-8 שנים של איאן ת'ורפ מאוסטרליה (1:41.10 דקות).

### אלוף עולם ושיאן עולם

באליפות העולם בשחייה שנערכה ברומא, איטליה בשנת 2009 זכה בידרמן בשלוש מדליות, שתיים מזהב ואחת מכסף. שתי מדליות זהב במשחה ל-400 מטר חופשי בשיא עולם חדש בתוצאה של 3:40.07 דקות, שיפור במאית השנייה לשיאו הוותיק מ-2002 של ת'ורפ בתוצאה של 3:40.08 דקות, לפני אוסאמה מלולי מתוניסיה (3:41.11 דקות) וז'אנג לין מסין (3:41.35 דקות) ובמשחה ל-200 מטר חופשי בשיא עולם חדש נוסף, לאחר שקיזז 96 מאיות משיאו של מייקל פלפס, והעמידו על 1:42.00 דקות, לפני פלפס עצמו (1:43.22 דקות) ודנילה איזוטוב מרוסיה (1:43.90 דקות). בנוסף, הוא זכה במדליית כסף במשחה שליחים 4x100 מטר מעורב בתוצאה של 3:28.58 דקות, אחרי הרביעייה מארצות הברית שקבעה שיא עולם חדש (3:27.28 דקות) ולפני אוסטרליה (3:28.64 דקות). 

במסגרת תחרות סבב הגביע העולמי, שנערכה בברלין בנובמבר אותה שנה, היה בידרמן לשחיין הראשון בהיסטוריה ששחה 200 מטר חופשי מתחת ל-1:40 דקות (בריכת 25 מטר), כשקבע "שיא עולם חדש" של 1:39.37 דקות. יום קודם לכן, הוא קבע שיא עולם חדש במשחה ל-400 מטר חופשי בתוצאה של 3:32.77 דקות.

באליפות אירופה בשחייה שנערכה בבודפשט, הונגריה באוגוסט 2010 הגן בידרמן על תוארו וזכה במדליית זהב במשחה ל-200 מטר חופשי בתוצאה של 1:46.06 דקות, לפני ניקיטה לובינצב מרוסיה (1:46.51 דקות) וסבסטיאן ורשכורן מהולנד (1:46.91 דקות). נוסף לכך, הוא זכה בשתי מדליות כסף, במשחה ל-400 מטר חופשי בתוצאה של 3:46.30 דקות, אחרי יניק אגנה מצרפת (3:46.17 דקות) ולפני גרגו קיש מהונגריה (3:48.14 דקות) ובמשחה שליחים 4x200 מטר חופשי בתוצאה של 7:08.13 דקות, אחרי רוסיה (שיא תחרות חדש 7:06.71 דקות) ולפני צרפת (7:09.70 דקות).

באליפות העולם בשחייה שנערכה בשאנגחאי, סין בשנת 2011 זכה בידרמן ב-3 מדליות ארד, במשחה ל-200 מטר חופשי בתוצאה של 1:44.88 דקות, אחרי לוכטה (1:44.44 דקות) ופלפס (1:44.79 דקות), במשחה ל-400 מטר חופשי בתוצאה של 3:44.14 דקות, אחרי טיי וואן פארק מקוריאה הדרומית (3:42.04 דקות) וסון יאנג מסין (3:43.24 דקות) ובמשחה שליחים 4x100 מטר מעורב בתוצאה של 3:32.60 דקות, אחרי ארצות הברית (3:32.06 דקות) ואוסטרליה (3:32.26 דקות).

באליפות אירופה בשחייה שנערכה בדברצן, במאי 2012 זכה בידרמן ב-3 מדליות זהב, במשחה ל-200 מטר חופשי בפעם השלישית ברציפות (1:46.27 דקות), במשחה ל-400 מטר חופשי (3:47.84 דקות) ובמשחה שליחים 4x200 מטר חופשי (7:09.17 דקות).

באולימפיאדת לונדון (2012) סיים בידרמן במקום החמישי ב-200 מטר חופשי בתוצאה 1:45.53 דקות, במקום 13 במשחה ל-400 מטר חופשי בתוצאה של 3:48.50 דקות ובמקום רביעי במשחה שליחים 4x200 מטר חופשי בתוצאה של 7:06.59 דקות, 29 מאיות השנייה האיטי מדליית ארד, כשחיין ראשון הוא שחה בתוצאה של 1:46.15 דקות.

באליפות העולם בשחייה (בריכת 25 מטר) שנערכה באיסטנבול שבטורקיה בדצמבר אותה שנה זכה בידרמן ב-3 מדליות אחת מכל סוג. מדליית זהב במשחה ל-400 מטר חופשי בתוצאה של 3:39.15 דקות, לפני האו יון מסין (3:39.48 דקות) ומאס גלסנר מדנמרק (3:40.09 דקות) והגן על תוארו, מדליית כסף במשחה ל-200 מטר חופשי בתוצאה של 1:42.07 דקות, אחרי ראיין לוכטה (1:41.92 דקות) ולפני קונור דווייר (1:43.78 דקות) שניהם מארצות הברית ומדליית ארד במשחה שליחים 4x200 מטר חופשי בתוצאה של 6:53.22 דקות, כשחיין ראשון הוא שחה בתוצאה של 1:41.93, אחרי ארצות הברית (6:51.40 דקות) ואוסטרליה (6:52.29 דקות).

באליפות אירופה שנערכה בברלין גרמניה באוגוסט 2014 זכה בידרמן בשתי מדליות, זהב וכסף. מדליית זהב, במשחה שליחים 4x200 מטר חופשי בתוצאה של 7:09.00 דקות, לפני רוסיה (7:10.29 דקות) ובלגיה (7:10.39 דקות) ומדליית כסף, במשחה ל-200 מטר חופשי בתוצאה של 1:45.80 דקות, שתי מאיות השנייה איטי מוולימיר סטייפאנוביץ' מסרביה (1:45.78 דקות) ובכך נמנעה ממנו זכייה רביעית ברציפות, ולפני יאניק אנייל מצרפת (1:46.65 דקות).

חייו האישיים
------------

בשנים 2010–2015 היה בידרמן בקשר זוגי עם בריטה שטפן.

תארים
-----

* בידרמן זכה בתואר שחיין השנה באירופה בשנת 2009.

ראו גם
------

| עיינו גם בפורטל: |
| --- |
|  | **פורטל שחייה** |

* התפתחות שיא העולם במשחה ל-200 מטר חופשי
* התפתחות שיא העולם במשחה ל-400 מטר חופשי

קישורים חיצוניים
----------------

| מיזמי קרן ויקימדיה |
| --- |
| ויקיציטוט ציטוטים בוויקיציטוט: **פאול בידרמן** |
| ויקישיתוף תמונות ומדיה בוויקישיתוף: **פאול בידרמן** |

* 

* אתר האינטרנט הרשמי של פאול בידרמן

* פאול בידרמן, באתר הוועד האולימפי הבין-לאומי

* פאול בידרמן, באתר olympedia.org

* פאול בידרמן, באתר Swimrankings

* פאול בידרמן, באתר SwimSwam
* מי ניצח? בידרמן או החליפה?

| אלופי עולם בשחייה – משחה ל-200 מטר חופשי (גברים) |
| --- |
| 

|  |  |
| --- | --- |
| 1973: ג'ים מונטגומרי ארצות הבריתארצות הברית • 1975: טים שו ארצות הבריתארצות הברית • 1978: ביל פורסטר ארצות הבריתארצות הברית • 1982: מיכאל גרוס מערב גרמניהמערב גרמניה • 1986: מיכאל גרוס מערב גרמניהמערב גרמניה • 1991: ג'ורג'ו למברטי איטליהאיטליה • 1994: אנטי קאסביו פינלנדפינלנד • 1998: מייקל קלים אוסטרליהאוסטרליה • 2001: איאן ת'ורפ אוסטרליהאוסטרליה • 2003: איאן ת'ורפ אוסטרליהאוסטרליה • 2005: מייקל פלפס ארצות הבריתארצות הברית • 2007: מייקל פלפס ארצות הבריתארצות הברית • 2009: פאול בידרמן גרמניהגרמניה • 2011: ראיין לוכטה ארצות הבריתארצות הברית • 2013: יאניק אנייל צרפתצרפת • 2015: ג'יימס גאי בריטניהבריטניה • 2017: סון יאנג הרפובליקה העממית של סיןהרפובליקה העממית של סין • 2019: סון יאנג הרפובליקה העממית של סיןהרפובליקה העממית של סין • 2022: דוד פופוביץ' רומניהרומניה |  |

 |

| אלופי עולם בשחייה – משחה ל-400 מטר חופשי (גברים) |
| --- |
| 

|  |  |
| --- | --- |
| 1973: ריק דמונט ארצות הבריתארצות הברית • 1975: טים שו ארצות הבריתארצות הברית • 1978: ולדימיר סלניקוב ברית המועצותברית המועצות • 1982: ולדימיר סלניקוב ברית המועצותברית המועצות • 1986: ריינר הנקל מערב גרמניהמערב גרמניה • 1991: ירג הופמן גרמניהגרמניה • 1994: קירן פרקינס אוסטרליהאוסטרליה • 1998: איאן ת'ורפ אוסטרליהאוסטרליה • 2001: איאן ת'ורפ אוסטרליהאוסטרליה • 2003: איאן ת'ורפ אוסטרליהאוסטרליה • 2005: גרנט האקט אוסטרליהאוסטרליה • 2007: פארק טאי-הוואן קוריאה הדרומיתקוריאה הדרומית • 2009: פאול בידרמן גרמניהגרמניה • 2011: פארק טאי-הוואן קוריאה הדרומיתקוריאה הדרומית • 2013: סון יאנג הרפובליקה העממית של סיןהרפובליקה העממית של סין • 2015: סון יאנג הרפובליקה העממית של סיןהרפובליקה העממית של סין • 2017: סון יאנג הרפובליקה העממית של סיןהרפובליקה העממית של סין • 2019: סון יאנג הרפובליקה העממית של סיןהרפובליקה העממית של סין • 2022: אלייג'ה וינינגטון אוסטרליהאוסטרליה |  |

 |